Screenshot: RTL

"NEMA tog filma, nema te drame, nema tog nogometa, rukometa i akcije kakve nam mogu prirediti HDZ i Most. Zato uzmite kokice i uživajte s nama. Političku krizu komentira Žarko Puhovski, a boksačke udarce Željko Mavrović", najavio je sinoć u svom RTL Direktu Zoran Šprajc, a onda zaista izvukao kokice.

Da dokaže da misli ozbiljno, poslužio se kokicama iz zdjele.

No to nisu bili jedini Šprajcovi "biseri iz emisije.

Tekst se nastavlja ispod oglasa

"Moramo se vratiti na tu fascinantnu sliku i ton jutros iz Vlade, kad je Plenković onako cool, kao da je naručio kavu, otpustio tri ministra. Zvali smo ga Mister anemija ovdje u Direktu, a ovo je bio potez za notes, fajterski potez", rekao je Šprajc, na što je politički analitičar žarko Puhovski zakucao.

"Ljudi poput Plenkovića to rade iz očaja. To su oni ljudi koji šute, šute, šute, a onda izvuku nož", rekao je.